Χρήστος Παπέτας

Καριέρα
Ο Παπέτας ξεκίνησε να αγωνίζεται σε ηλικία δεκατριών ετών για τον Αχιλλέα Καϊμακλίου και το 1968 μεταπήδησε στον ΑΣΙΛ, όπου παρέμεινε μέχρι το 1971. Σε ηλικία δεκαέξι ετών έγινε ο νεαρότερος ποδοσφαιριστής που αγωνίστηκε ποτέ στην εθνική ανδρών της Κύπρου.Ο Τάκης Παπέττας και το ρεκόρ νεαρότερου στην Εθνική - Balla

Το 1971 μεταγράφηκε στον Ολυμπιακό Λευκωσίας έναντι 800 λιρών, χωρίς όμως να λάβει την συγκατάθεση του ΑΣΙΛ με αποτέλεσμα ο Παπέτας να τιμωρηθεί με αποκλεισμό δύο ετών από την αγωνιστική δράση, ενώ παράλληλα στρατεύθηκε. Πιο πριν, είχε παίξει σε δύο παιχνίδια της Α' εθνικής, σκοράροντας μία φορά.Greece 1971/72 - RSSSF

Παρέμεινε στη Λευκωσία ως το 1976, όταν και μεταπήδησε στον Άρη Θεσσαλονίκης, με τον οποίο αγωνίστηκε δύο σεζόν. Το 1976-77 αγωνίστηκε σε 31 αγώνες πετυχαίνοντας δώδεκα τέρματα, με αποτέλεσμα να είναι δεύτερος σκόρερ της ομάδας πίσω από τον Γιώργο Ανανιάδη.ΠΟΔΟΣΦΑΙΡΟΟ Παπέττας θυμήθηκε τα παλιά και το γκολ με τον Ολυμπιακό (photos) - PressarisGreece 1976/77 - RSSSF Την επόμενη χρονιά έπαιξε σε δεκαπέντε ματς, σκοράροντας δύο γκολ,Greece 1977/78 - RSSSF πριν μεταγραφεί στην Καστοριά, για το 1978-79.Greece 1978/79 - RSSSF

Συνέχισε στον Εδεσσαϊκό για ένα χρόνο και τη Νίκη Βόλου για δύο χρόνια, αγωνιζόμενος στο πρωτάθλημα της δεύτερης κατηγορίας, πριν επιστρέψει στην Κύπρο και τον Ολυμπιακό Λευκωσίας το 1982-83 και τον Ροτσίδη Μάμμαρι το 1983-84.Οι «γυρολόγοι» των γηπέδων μας - Sigmalive

Το 1984 ανέλαβε την ΟΧΕΝ Περιστερώνας ως παίκτης-προπονητής και αγωνίστηκε τις σεζόν 1985-86 και από το 1987 ως το 1989 στον Κεραυνό Στροβόλου, ενώ στο μεσοδιάστημα έπαιξε στον ΑΠΟΠ Παλαιοχωρίου. Αποσύρθηκε από την ενεργό δράση έχοντας σκοράρει περισσότερες από 145 φορές και έχοντας χρηστεί διεθνής σε 17 παιχνίδια της εθνικής ομάδας της Κύπρου.Τάκης Παπέττας, ο ποδοσφαιριστής των ρεκόρ - Sigmalive

 Παραπομπές 

 Πηγές 

 Βασίλης [άγνωστο επίθετο], Την καρδιά αν ρωτήσεις ποτέ...Αυτοί που μας έφτασαν ως τα εκατό, αυτοέκδοση, 2014. ISBN 978-960-93-5927-6

Κατηγορία:Κύπριοι ποδοσφαιριστές
Κατηγορία:Ποδοσφαιριστές Εθνικής Κύπρου
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές ΑΣΙΛ
Κατηγορία:Ποδοσφαιριστές Ολυμπιακού Λευκωσίας
Κατηγορία:Ποδοσφαιριστές Εδεσσαϊκού
Κατηγορία:Ποδοσφαιριστές Καστοριάς
Κατηγορία:Ποδοσφαιριστές Νίκης Βόλου
Κατηγορία:Ποδοσφαιριστές Κεραυνού Στροβόλου
Κατηγορία:Επιθετικοί ποδοσφαιριστές